
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 932 


27 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση συμπλήρωση της 20591/9.6.2000 απόφασης 
των Υπουργών Εσωτερικών, Δημόσιας Διοίκησης και 

Αποκέντρωσης. 1 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δή¬ 
μου Αιγινίου Ν.Πιερίας. 2 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δή¬ 
μου Κολινδρού Ν.Πιερίας. 3 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δή¬ 
μου Λιτοχώρου Ν.Πιερίας. 4 


ΑΠΟΦΑΣΕΙ Σ 

Αριθ. 24680 (1) 

Τροποποίηση συμπλήρωση της 20591/9.6.2000 απόφασης των 
Υπουργών Εσωτερικών, Δημόσιας Διοίκησης και Αποκέντρω¬ 
σης και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ/τος 55/1999 «Κωδικοποίηση σε ενιαίο 
κείμενο των διατάξεων της νομοθεσίας για την εκλογή βουλευ¬ 
τών» (ΦΕΚ 58Α724.3.99). 

2. Το αριθ. 1032393/1047/0002Ε/2000 έγγραφο του Υπουργεί¬ 
ου Οικονομικών. 

3. Την αριθ. 20591/9.6.2000 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και Οικο¬ 
νομικών περί έγκρισης καταβολής ειδικής εκλογικής αποζημίω¬ 
σης σε εφοριακούς υπαλλήλους των Δημοσίων Οικονομικών 
Υπηρεσιών του Κράτους, της Κεντρικής Υπηρεσίας του Υπουρ¬ 
γείου Οικονομικών (1η, 2η και 16ηΔ/νσεις), καιαπότο Γενικό Λο¬ 
γιστήριο η Διεύθυνση 20η Προϋπολογισμού και η Διεύθυνση 24η 
Λογαριασμών του Δημοσίου, για την έκτακτη απασχόληση τους 
κατά την διενέργεια των βουλευτικών εκλογών της 9ης Απριλίου 
2000 . 

4. Το αριθ. 1093/16.6.2000 έγγραφο του Υφυπουργού Οικονο¬ 
μικών Γ. Δρυ. 

5. Το γεγονός ότι στην απόφαση μας αριθ. 20591/9.6.2000 δεν 
συμπεριελήφθησαν δεκαοκτώ (18) υπάλληλοι της Δ4- Προσωπι¬ 
κού του Γ ενικού Λογιστηρίου του Κράτους, οι οποίοι προσέφε- 
ραν έκτακτη εργασία λόγω της διενέργειας των βουλευτικών 
εκλογών της 9ης Απριλίου 2000. 


6. Την αριθ. 2/26338/0020/4.4.2000 απόφαση του Γ.Λ.Κ. με την 
οποία μεταφέρθηκε η σχετική πίστωση στον ΚΑΕ 5143 του Ειδικού 
Φορέα 07-130 «ΕΚΛΟΓΕΣ» προϋπολογισμού εξόδων του 
ΥΠ.ΕΣ.Δ.Δ.Α. οικονομικού έτους 2000 για κάλυψη της δαπάνης 
που θα προκληθεί για την καταβολή της ειδικής εκλογικής αποζη¬ 
μίωσης στους παραπάνω υπαλλήλους για την έκτακτη απασχόλη¬ 
ση τους κατά την διενέργεια των βουλευτικών εκλογών της 9ης 
Απριλίου 2000. 

7. Το γεγονός ότι απάτην απόφαση αυτή προκαλείται δαπάνη ύψους 
πέντε εκατομμυρίωντετρακοσίωνχιλιάδων (5.400.000) δραχμών. 

8. Την αριθ. 1039386/441/Α0006/21.4.2000 κοινή απόφαση του 
Πρωθυπουργού και Υπουργού Οικονομικών για την ανάθεση αρ¬ 
μοδιοτήτων, αποφασίζουμε: 

1. Τροποποιούμε συμπληρώνουμε την απόφασή μας 
20591/9.6.2000 και εγκρίνουμε την καταβολή εφάπαξ ειδικής 
εκλογικής αποζημίωσης σε δεκαοκτώ (18) υπαλλήλους της Δ4 
Προσωπικού του Γ.Λ.Κ., οι οποίοι απασχολήθηκαν πέραν του κα¬ 
νονικού ωραρίου με την προώθηση των διαδικασιών εγγραφής 
των υπαλλήλων του Γ.Λ.Κ. στους ειδικούς εκλογικούς καταλό¬ 
γους, τη σύνταξη των σχετικών καταστάσεων και την αποστολή 
αυτών στο αρμόδιο Πρωτοδικείο κατά τη διενέργεια των βου¬ 
λευτικών της 9ης Απριλίου 2000. 

2. Η απαιτούμενη για την πληρωμή των παραπάνω υπαλλήλωνπί- 
στωση, δραχμών πέντε εκατομμυρίων τετρακοσίων χιλιάδων 
(5.400.000) θα βαρύνει την πίστωση του Ειδικού Φορέα 07-130 
«ΕΚΛΟΓΕΣ» και Κ.Α.Ε. 5143 του προϋπολογισμού εξόδων του 
Υπουργείου Εσωτερικών, Δημόσιας Διοίκησης και Αποκέντρωσης, 
οικονομικού έτους 2000 και θα μεταβιβασθεί με επιτροπικό ένταλ¬ 
μα στην Υπηρεσία Δημοσιονομικού Ελέγχου της Νομαρχιακής Αυ¬ 
τοδιοίκησης Αθηνών. 

Η εκλογική αυτή αποζημίωση θεωρείται ως έξοδο κίνησης (άρ¬ 
θρο 123 Π .Δ. 55/1999 και σε συνδυασμό με το Ν. 2685/99). 

3. Κατά τα λοιπά ισχύει η απόφαση μας αριθ. 20591/9.6.2000. 

Η παρούσα απόφαση να δημοσιευθεί στην Εφημερίδα της Κυ- 

βερνήσεως. 

Αθήνα, 13 Ιουλίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

Αριθ. 6192 (2) 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δήμου 
Αιγινίου Ν.Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1. Τις διατάξεις: 

α) του άρθρου 12τουΝ. 1188/1981 «Κώδικας Δημοτικών & Κοι¬ 
νοτικών Υπαλλήλων», 

β) του άρθρου 8 παρ. 5 του Ν. 2307/95, προσαρμογή νομοθε¬ 
σίας του ΥΠ. ΕΣ.Δ.Δ. & Α., στις διατάξεις για τη Νομαρχ. Αυτ/ση & 
άλλες διατάξεις, 

γ) του Ν. 2503/1997, «Διοίκηση - Οργάνωση, Στελέχωση της 
Περιφέρειας, ρύθμιση θεμάτων για την Τοπική Αυτ/ση και άλλες 
διατάξεις», 

δ) του άρθρου 27του Ν. 2081/92 «προσθήκη άρθρου 29Α στον 
Ν. 1558/85», 

2. Την αριθ. 1685/03-03-1998 απόφαση μας, περί «Σύστασης 
Νομικού Προσώπου στο Δήμο Αιγινίου με την επωνυμία «Δημοτι¬ 
κός Παιδικός Σταθμός, Δήμου Αιγινίου». 

3. Την αριθ. 15/1999 απόφαση του Δ/κού Συμβουλίου του ανω¬ 
τέρω Νομικού Προσώπου «περί ψήφισης του Ο.Ε.Υ.». 

4. Την αριθ. 170/1999 απόφαση του Δημ. Συμβουλίου του Δή¬ 
μου Αιγινίου για έκφραση γνώμης. 

5. Την αριθ. 09/2000 (αριθ. πρακτικού 01/2000) γνωμοδότηση 
του Υπηρεσιακού Συμβουλίου. 

6. Την αριθ. 1308/13-05-1998 απόφαση του Γενικού Γραμματέα 
Περιφέρειας Κεντρικής Μακεδονίας «περί μεταβίβασης του δι¬ 
καιώματος υπογραφής», αποφασίζουμε: 

Εγκρίνουμε την αριθ. 15/1999 απόφαση του Δ/κού Συμβουλίου 
του Ν.Π. με την επωνυμία «Δημοτικός Παιδικός Σταθμός Δήμου 
Αιγινίου» με την οποία ψηφίζεται ο Οργανισμός Εσωτερικής Υπη¬ 
ρεσίας, που έχει ως εξής: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ 
ΔΗΜΟΤΙΚΟΥ ΒΡΕΦΟΝΗΠΙΑΚΟΥ ΣΤΑΘΜΟΥ 

ΑΡΘΡΟ 1. 

Η υπηρεσία του βρεφονηπιακού σταθμού είναι ενιαία και απο¬ 
τελεί ένα και μοναδικό αυτοτελές τμήμα. 

Τοτμήμα για την καλύτερη λειτουργία του σταθμού αποτελεί- 
ται από τα παρακάτω μη αυτοτελή τμήματα: 

- Βρεφικό τμήμα δυναμικότητας οκτώ (8) βρεφών, ηλικίας από 
οκτώ μηνών μέχρι 1 14 ετών. 

- Βρεφικό τμήμα δυναμικότητας οκτώ (8) βρεφών, ηλικίας από 
1 14 ετών μέχρι 2 14 ετών. 

- Νηπιακό τμήμα δυναμικότητας 50 νηπίων, ηλικίας από 2 14 
ετών μέχρι 414 ετών και 

- Νηπιακό τμήμα δυναμικότητας 4 14 ετών μέχρι την υποχρεω¬ 
τική εγγραφή του παιδιού στο Δημοτικό Σχολείο. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ 
ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΟΥ 

ΑΡΘΡΟ 2. 

Η οργανική σύνθεση και διαβάθμιση των θέσεων του τακτικού 
προσωπικού κατά κατηγορίες και κλάδους ορίζεται ως εξής: 

1. ΚΛΑΔΟΙ ΚΑΤΗΓΟΡΙΑΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ. 

1.1 ΚΛΑΔΟΣΤ.Ε. 16 Νηπιαγωγών (Προσωρινός) θέσεις υπαλ¬ 
λήλων μία (1). 

1.2 ΚΛΑΔΟΣ Τ.Ε. 9 Βρεφονηπιοκόμων θέσεις υπαλλήλων επτά 

(7). 

Η μία (1) θέση του κλάδου Τ.Ε. 16 Νηπιαγωγών ( Προσωρινός) 
είναι προσωποπαγής και καλύπτεται από την ήδη υπηρετούσα 
υπάλληλο του κλάδου και θα καταργηθεί με την έξοδο της υπαλ¬ 
λήλου από την ενεργό υπηρεσία. 

Μια (1) θέση του κλάδου Τ.Ε. 9 Βρεφονηπιοκόμων δεσμεύεται 
και δεν θα καλυφθεί εάν προηγουμένως δεν κενωθεί η αντίστοι¬ 
χη θέση του κλάδου Τ.Ε. 16 Νηπιαγωγών (Προσωρινός). 

2. ΚΛΑΔΟΙ ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ. 

2.1 ΚΛΑΔΟΣΔ.Ε.1 Διοικητικού - Λογιστικού θέσεις υπαλλήλων 
μία (1 )■ 

2.2 ΚΛΑΔΟΣ Δ. Ε. 3 2 Μαγείρων θέσεις υπαλλήλων μία (1). 


3. ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ. 

3.1 ΚΛΑΔΟΣ Υ.Ε. 14 Βοηθητικού προσωπικού μαγειρείου θέ¬ 
σεις υπαλλήλων μία (1). 

3.2 ΚΛΑΔΟΣ Υ.Ε. 16 Προσωπικού Καθαριότητας - Βοηθητικών 
Εργασιών θέσεις υπαλλήλων τρεις (3). 

ΜΕΡΟΣΓ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ. 

ΑΡΘΡΟ 3. 

Όλες οι θέσεις μόνιμου προσωπικού κατηγορίας Τ.Ε. διαβαθ¬ 
μίζονται από τον Δ (εισαγωγικό) έως τον Α (ανώτατο) βαθμό. 

Όλες οι θέσεις κατηγορίας Υ.Ε. διαβαθμίζονται από τον Ε' (ει¬ 
σαγωγικό) έως τον Β' (ανώτατο) βαθμό (άρθρο 34 Ν. 2190/94). 

ΜΕΡΟΣ Δ' 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

ΑΡΘΡΟ 4. 

Ως προϊστάμενος της οργανικής μονάδας του βρεφονηπιακού 
σταθμού θα επιλέγεται και θα τοποθετείται, σύμφωνα με τις δια¬ 
τάξεις του άρθρου 36 του Ν. 2190/94 υπάλληλος από τις παρα¬ 
κάτω κατηγορίες και κλάδους: 

ΚΛΑΔΟΥΤ.Ε. 16 Νηπιαγωγών (Προσωρινός) ή 

ΚΛΑΔΟΥ Τ.Ε. 9 Βρεφονηπιοκόμων. 

Για την αναπλήρωση του προϊσταμένου που απουσιάζει ή κω¬ 
λύεται, εφαρμόζονται οι διατάξεις του άρθρου 13 του Ν. 1586 / 
86 όπως έχουν τροποποιηθεί με το άρθρο 36 του Ν. 2190/94. 

ΜΕΡΟΣ Ε' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ 
ΤΟΥ ΒΡΕΦΟΝΗΠΙΑΚΟΥ ΣΤΑΘΜΟΥ 

ΑΡΘΡΟ 5. 

Της υπηρεσίας του βρεφονηπιακού σταθμού ανώτατο συλλο¬ 
γικό όργανο διοίκησης είναι το Δ.Σ. του σταθμού και εκπροσω¬ 
πείται δια του Προέδρου. Το Δ.Σ. διοικεί τον παιδικό σταθμό, ο 
προϊστάμενοςτον διευθύνει, το δε προσωπικό που υπηρετεί ενερ¬ 
γεί σύμφωνα με τις εντολές και οδηγίες της ιεραρχίας και όπως οι 
σχετικοί Νόμοι, Διατάγματα, Υπουργικές Αποφάσεις, Εγκύκλιοι 
κ.λ.π. ορίζουν. 

ΜΕΡΟΣ ΣΤ. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

ΑΡΘΡΟ 6. 

Ο προϊστάμενος του βρεφονηπιακού οταθμού: 

1. Προΐσταται μετάτον Πρόεδρο όλου του προσωπικού καιτης 
υπηρεσίας εν γένει την οποία συντονίζει, διευθύνει και εποπτεύ¬ 
ει για την εύρυθμη λειτουργία της. Σε περίπτωση απουσίας του 
αναπληρώνεται από τον νόμιμο αναπληρωτή του. 

2. Τοποθετείτο εκπαιδευτικό προσωπικό οτα μη αυτοτελή τμή¬ 
ματα σύμφωνα με τις ανάγκες του σταθμού και κατανέμει το λοι¬ 
πό προσωπικό σύμφωνα με της ανάγκες της υπηρεσίας. 

3. Καθοδηγείτο προσωπικό επί διάφορων θεμάτων υπηρεσια¬ 
κής φύσης και ελέγχει τις ενέργειες και τη νόμιμη εκτέλεση των 
καθηκόντων του. 

4. Παραλαμβάνει, αποσφραγίζει (εκτός από εκείνη που απευ¬ 
θύνεται στον Πρόεδρο με την ένδειξη « προσωπικό») και χαρα- 
κτηρίζειτην αλληλογραφία που απευθύνεται στο σταθμό, την θέ¬ 
τει δε πάντα υπόψη του Προέδρου. 

5. Παρακολουθεί την νομοθεσία και νομολογία που ενδιαφέρει 
τον σταθμό και ενημερώνει σχετικά την υπηρεσία. 

6. Ενημερώνει τον Πρόεδρο επί θεμάτωνπου αφορούν την λει¬ 
τουργία της υπηρεσίας και επί των γενικών θεμάτων που ενδια¬ 
φέρουν τον σταθμό και τα μέλη του. 

7. Παραβρίσκεται στις συνεδριάσεις του Δ.Σ. και ενημερώνει 

το Σώμα σχετικά με τις διατάξεις που ισχύουν επί των συζητού- 
μενων θεμάτων και παρέχει πληροφορίες όταν ζητηθούν από τον 
Πρόεδρο. 

8. Εποπτεύει τη σύννομη διατύπωση των αποφάσεων του Δ.Σ. 
και μεθοδεύει και παρακολουθεί την εκτέλεση τους. 

9. Τηρείτο αρχείο του σταθμού. 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
ΑΡΘΡΟ 7. 

Το προσωπικό του νομικού προσώπου είναι υποχρεωμένο να 
συμβάλλει με όλες του τις δυνάμεις οτην εύρυθμη λειτουργία 
του, να καλλιεργεί και να αναπτύσσει περαιτέρω τις γνώσεις του 
παρακολουθώντας τις επιστημονικές εξελίξεις στον τομέα του, 
να φροντίζει για την ψυχαγωγία και διαπαιδαγώγηση των φιλοξε- 
νουμένων παιδιών, να ενημερώνει για την πρόοδο και την διαγω¬ 
γή των παιδιών τις οικογένειες τους, να συνεργάζεται με τις οικο¬ 
γένειες όταν υπάρχει ανάγκη βελτίωσης της συμπεριφοράς των 
παιδιών και να αφιερώνει στα καθήκοντα που του αναθέτουν όλες 
τις δυνάμεις και δραστηριότητες ασκώντας αυτά ευσυνείδητα. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΘΡΟ 8. 

Τα καθήκοντα του προσωπικού του Νομικού προσώπου προσ¬ 
διορίζονται σε γενικές γραμμές παραπάνω με τον οργανισμό 
εσωτερικής υπηρεσίας (Ο.Ε.Υ.). Ειδικότερα για κάθε κατηγορία 
προσωπικού ισχύουνταπαρακάτω: 

1. Παιδαγωγικό Προσωπικό: 

α) Φροντίζει για τη σωστή ψυχοσωματική υγεία και ψυχοκινητική 
εξέλιξη των παιδιών με εξατομίκευση του ημερήσιου προγράμματος 
ανάλογα με την ηλικία και τις ανάγκες τους. 

Απασχολεί τα παιδιά σύμφωνα με το ημερήσιο πρόγραμμα 
απασχόλησης. 

β) Εισηγείται στο Δ.Σ. τις ανάγκες εφοδιασμού του σταθμού με 
εκπαιδευτικά, ψυχαγωγικά κλπ είδη (βιβλία, παιχνίδια, είδη κα¬ 
θαριότητας κλπ.). 

γ) Συντάσσει και εφαρμόζει το εκπαιδευτικό πρόγραμμα που 
ακολουθεί ο σταθμός, σύμφωνα με τα ισχύοντα για ανάλογες ηλι¬ 
κίες παιδιών εκπαιδευτικά προγράμματα του Υπουργείου Παιδείας. 

δ) Βοηθά τα φιλοξενούμενα παιδιά για την ικανοποίηση των 
ατομικών τους αναγκών. 

Παρακολουθεί την διατροφή και καθαριότητα, ενθαρρύνοντας 
την αυτοεξυπηρέτηση τους. 

ε) Ενημερώνειτους αρμοδίους καιτον Παιδίατρο για κάθε ύπο¬ 
πτο σχετικά με την υγεία τους περιστατικό. 

στ) Τηρεί βιβλίο παρουσίας των παιδιών και ενημερώνει αρμο- 
δίως για τις καθυστερήσεις παιδιών στην προσέλευση είτε στις 
απουσίες τους. 

ζ) Λόγω της άμεσης επαφής του με τα παιδιά προσφέρει σ’ αυ¬ 
τά με υπομονή και στοργή όλες τις δυνατότητες και προϋποθέ¬ 
σεις για να αναπτύξουν την προσωπικότητα τους, επιδιώκοντας 
συνεχώς να δημιουργήσουν ικανότητες συγκέντρωσης, αυτε¬ 
νέργειας, εμπιστοσύνης στον εαυτό τους και να αναπτύξουν τις 
προσωπικές τους δυνατότητες. Σε καμία περίπτωση και για οποι¬ 
αδήποτε λόγο δεν επιτρέπεται η κακή μεταχείριση των παιδιών 
(εκφοβισμός, σωματική ποινή κλπ.). 

2. Ο Διαχειριστής του νομικού προσώπου. 

α. Είναι υπεύθυνος για την προμήθεια και τον έγκαιρο εφοδια¬ 
σμό του σταθμού μετά αναγκαίατρόφιμα και λοιπά υλικά, για την 
καλή φύλαξη, συντήρηση και διάθεση τους, καθώς και για την 
λοιπή εν γένει περιουσία του σταθμού, σύμφωνα με τις εκάστοτε 
αποφάσεις του διοικητικού συμβουλίου. 

β. Συντάσσει τις μισθοδοτικές καταστάσεις του προσωπικού 
του οταθμού και υπολογίζει με βάση τις ισχύουσες νομοθεσίες 
τυχόν πρόσθετες αμοιβές (υπερωρίες κλπ.) που προκύπτουν. 

γ. Τηρεί όλα τα βιβλία διαχείρισης στα οποία καταχωρεί όλες 
τις από το νόμο απαιτούμενες εγγραφές. 

δ. Πραγματοποιεί τις πληρωμές και εισπράξεις του νομικού 
προσώπου. Γιατις πληρωμές συνυπογράφει με τον πρόεδρο του 


Δ.Σ. ή τον Προϊστάμενο του νομικού προσώπου τις απαραίτητες 
επιταγές ή πληρώνει με μετρητά, εφόσον δεν εκδίδεται επιταγή, 
λαμβάνοντας σχετική απόδειξη από τον δικαιούχο. 

Είναι υπεύθυνος γιατην έγκαιρη απόδοση των γενόμενων κρα¬ 
τήσεων για φόρους ή ασφαλιστικές εισφορές. 

ε. Είναι υπεύθυνος για την τήρηση γενικά των λογαριασμών 
του νομικού προσώπου τη συγκέντρωση των παραστατικών 
στοιχείων της διαχείρισης και την φύλαξη και ταξινόμηση όλων 
των δικαιολογητικών εισπράξεων και πληρωμών έτσι ώστε να εί¬ 
ναι ευχερής ο έλεγχος της διαχείρισης σε οποιοδήποτε χρόνο. 

στ. Συνεργάζεται με τον Προϊστάμενο του νομικού προσώπου 
για την κατάρτιση του προϋπολογισμού του απολογισμού και του 
ισολογισμού του νομικού προσώπου, εισηγούμενος εγκαίρως τυ¬ 
χόν αναμόρφωση του, όταν οι ανάγκες του οταθμού το απαιτούν. 

ζ. Είναι υπεύθυνος γιατην περιουσίατου σταθμού, την απογραφή 
της οποίας πραγματοποιεί κάθε χρόνο μαζί με τον προϊστάμενο. 

η) Εισηγείται στο Δ.Σ. την καταστροφή ή διαγραφή περιουσια¬ 
κών στοιχείων από τα βιβλία. 

θ) Εκτελεί κάθε άλλη εργασία διοίκησης και διαχείρισης που 
του ανατίθεται. 

ί) Όταν στο σταθμό δεν υπηρετεί διαχειριστής τα καθήκοντα 
του ασκεί ο διευθυντής. 

3. Η μαγείρισσα ή μάγειρας: 

α. Είναι υπεύθυνη/νος για το μαγειρείο και την επιμελημένη πα¬ 
ρασκευή του φαγητού, σύμφωνα με το διαιτολόγιο. Επιμελείται 
ιδιαιτέρως για την τήρηση όλων των ορών υγιεινής στους χώ¬ 
ρους παρασκευής φαγητού, εισηγούμενη κάθε σχετικό μέτρο. 

β. Παραλαμβάνει καθημερινά από το διαχειριστή βάσει υπηρε¬ 
σιακού σημειώματος την αναγκαία ποσότητα υλικών για το ημερή¬ 
σιο φαγητό με βάση το διαιτολόγιο και υπογράφειτο σχετικό δελτίο. 

γ. Τακτοποιείτο μαγειρικά σκεύη και είδη εστίασης και φροντί¬ 
ζει για την καλή κατάσταση τους ευθυνόμενη/νος για κάθε απώ¬ 
λεια ή αδικαιολόγητη καταστροφή. 

δ. Προτείνει την λήψη κάθε μέτρου που θεωρεί απαραίτητο για 
την καλή λειτουργία του μαγειρείου. 

ε. Συντάσσει μαζί με τον προϊστάμενο το εβδομαδιαίο πρό¬ 
γραμμα σίτισης των παιδιών (διαιτολόγιο), το οποίο και υλοποιεί 
μετά την έγκριση του από το Δ.Σ.. 

4. Το βοηθητικό προσωπικό μαγειρείου: 

Α. Όταν στον σταθμό δεν υπηρετεί μάγειρας: 
α. Είναι υπεύθυνο για το μαγειρείο και την επιμελημένη παρα¬ 
σκευή του φαγητού, σύμφωνα με το διαιτολόγιο. Επιμελείται ιδι¬ 
αιτέρως για την τήρηση όλων των ορών υγιεινής στους χώρους 
παρασκευής φαγητού, εισηγούμενο κάθε σχετικό μέτρο. 

β. Παραλαμβάνει καθημερινά από το διαχειριστή βάσει υπηρε¬ 
σιακού σημειώματος την αναγκαία ποσότητα υλικών για το ημερή¬ 
σιο φαγητό με βάση το διαιτολόγιο και υπογράφειτο σχετικό δελτίο. 

γ. Τακτοποιείται μαγειρικά σκεύη και είδη εστίασης και φρο¬ 
ντίζει για την καλή κατάσταση τους, ευθυνόμενο για κάθε απώ¬ 
λεια ή αδικαιολόγητη καταστροφή. 

δ. Συντάσσει μαζί με τον προϊστάμενο το εβδομαδιαίο πρό¬ 
γραμμα σίτισης των παιδιών (διαιτολόγιο), το οποίο και υλοποιεί 
μετά την έγκριση του από το Δ.Σ.. 

ε) Προτείνει την λήψη κάθε μέτρου που θεωρεί απαραίτητο για 
την καλή λειτουργία του μαγειρείου. 

Β. Όταν υπηρετεί μάγειρας βοηθά αυτόν στην εκτέλεση των 
καθηκόντων του και φροντίζει γιατην διανομή του φαγητού, την 
συγκέντρωση και καθαριότητα των ειδών εστίασης και την καθα¬ 
ριότητα της τραπεζαρίας και του μαγειρείου. 

4. Το προσωπικό βοηθητικών εργασιών, 
α) Εκτελείτις εργασίες καθαριότητας των εσωτερικών και εξω¬ 
τερικών χώρων του σταθμού. 

β) Χρησιμοποιεί υλικά καθαριότητας που παραλαμβάνει από 
τον Διαχειριστή με υπηρεσιακό σημείωμα. 

γ) Φροντίζει για την διανομή του φαγητού και την συγκέντρω¬ 
ση και καθαριότητα των ειδών εστίασης μαζί με το βοηθητικό 
προσωπικό μαγειρείου. 

δ) Σε περίπτωση που δεν υπηρετεί στο νομικό πρόσωπο βοη¬ 
θός μάγειρα ή αυτός απουσιάζει φροντίζει για την προετοιμασία 

και διανομή του φαγητού, όπως και για την συγκέντρωση και κα¬ 
θαριότητα των ειδών εστίασης. 

ε) Εκτελεί κάθε άλλη υπηρεσία που του ανατίθεται από την διεύ¬ 
θυνση και έχει σχέση με την καλή λειτουργία του νομικού προσώπου. 

ΕΙΔΙΚΟΙ ΚΑΝΟΝΕΣ ΠΑΤΟ ΠΡΟΣΩΠΙΚΟ 
ΑΡΘΡΟ 9. 

1. Οι ώρες προσέλευσης και αποχώρησης του προσωπικού 
του νομικού προσώπου καθορίζονται με απόφαση του Διοικητι¬ 
κού Συμβουλίου, μετά από εισήγηση του προϊσταμένου, ανάλο¬ 
γα μετο ωράριο εργασίας καιτις ώρεςτου λειτουργίαςτου Σταθ¬ 
μού. 

2. Απαγορεύεται η απομάκρυνση του προσωπικού από τον σταθ¬ 
μό κατά τις εργάσιμες ώρες. Εφόσον συντρέχουν ιδιαίτερα σοβα¬ 
ροί προσωπικοί ή υπηρεσιακοί λόγοι, επιτρέπεται ολιγόωρη απο¬ 
μάκρυνση του υπαλλήλου, μετά από ειδική άδεια του Προϊστάμε¬ 
νου ή σε εξαιρετικές περιπτώσεις του υπευθύνου του σταθμού. 

3. Τοπροσωπικό δικαιούται διατροφής από το ίδιο φαγητό που πα¬ 
ρασκευάζεται για τα παιδιά. Η διατροφή αυτή δεν θεωρείται έμμεση 
μισθολογική παροχή προς το προσωπικό, άλλα αποβλέπει στην εξυ¬ 
πηρέτηση της ομαλής λειτουργίας του σταθμού. Κατά συνέπεια δεν 
επιτρέπεται η χορήγηση στο προσωπικό φαγητού σε χρήμα ή σε εί¬ 
δος ή η χωριστή παρασκευή φαγητού για το προσωπικό. 

4. Στο βοηθητικό προσωπικό των σταθμών όπως και στο προ¬ 
σωπικό κουζίνας χορηγούνται προβλεπόμενα από τον Κανονι¬ 
σμό Λειτουργίας είδη ιματισμού. 

ΑΡΘΡΟ 10. 

Για ότι δεν προβλέπεται στον παρόντα Οργανισμό ή τον Κανο¬ 
νισμό Λειτουργίας ισχύουν οι εκάστοτε κείμενες διατάξεις. 

ΑΡΘΡΟ 11. 

Από τις διατάξεις του παρόντος Οργανισμού προκαλούνται δα¬ 
πάνες σε βάρος διαφόρων Κ.Α.Ε. του προϋπολογισμού του Ν. Π., 
που για το 1999 ανέρχονται στο ποσό των 20.000.000 δραχμών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κατερίνη, 6 Ιουλίου 2000 

Με εντολή Γ εν. Γ ραμ. Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 

Αριθ.6188 (3) 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δήμου 
Κολινδρού Ν.Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 «Κώδικας Δημοτικών & κοι¬ 
νοτικών Υπαλλήλων», 

β) του άρθρου 8 παρ. 5 του Ν. 2307/95, προσαρμογή νομοθε¬ 
σίας του ΥΠ. ΕΣ.Δ.Δ. & Α., στις διατάξεις για τη Νομαρχ. Αυτ/ση & 
άλλες διατάξεις, 

γ) του Ν. 2503/1997, «Διοίκηση - Οργάνωση, Στελέχωση της 
Περιφέρειας, ρύθμιση θεμάτων για την Τοπική Αυτ/ση και άλλες 
διατάξεις, 

δ) του άρθρου 27του Ν. 2081/92 «προσθήκη άρθρου 29Α στον 
Ν. 1558/85». 

2. Την αριθ. 3454/22-05-1998 απόφαση μας, περί «Σύστασης 
Νομικού Προσώπου στο Δήμο Κολινδρού με την επωνυμία «Δη¬ 
μοτικός Παιδικός Σταθμός, Δήμου Κολινδρού». 

3. Την αριθ. 01/2000 απόφαση του Δ/κού Συμβουλίου του ανω¬ 
τέρω Νομικού Προσώπου «περί ψήφισης του Ο.Ε.Υ.». 


4. Την αριθ. 11 /2000 απόφαση του Δημ. Συμβουλίου του Δήμου 
Κολινδρού για έκφραση γνώμης. 

5. Την αριθ. 07/2000 (αριθ. πρακτικού 01/2000) γνωμοδότηση 
του Υπηρεσιακού Συμβουλίου . 

6. Την αριθ. 1308/13-05-1998 απόφαση του Γ ενικού Γ ραμματέα 
Περιφέρειας Κεντρικής Μακεδονίας «περί μεταβίβασης του δι¬ 
καιώματος υπογραφής», αποφασίζουμε: 

Εγκρίνουμε την αριθ. 01 / 2000 απόφαση του Δ/κού Συμβουλί¬ 
ου του Ν.Π. με την επωνυμία «Δημοτικός Παιδικός Σταθμός Δή¬ 
μου Κολινδρού» με την οποία ψηφίζεται ο Οργανισμός Εσωτερι¬ 
κής Υπηρεσίας, που έχει ως εξής: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 

Άρθρο Ιο 

Σκοπός του Παιδικού Σταθμού είναι η φύλαξη, επιμέλεια, φρο¬ 
ντίδα, ψυχαγωγία και διατροφή νηπίων ηλικίας από 2 '/ζ ετών μέ¬ 
χρι την υποχρεωτική από το νόμο εγγραφή του παιδιού στο Δη¬ 
μοτικό Σχολείο. 

Ο Σταθμός είναι δυναμικότητας 70 νηπίων 

Άρθρο 2ο 

Η όλη υπηρεσία του Δημοτικού Παιδικού Σταθμού θα συγκρο¬ 
τείται από δύο τμήματα: 
α) Διοικητικών και Οικονομικών Υπηρεσιών 
β) Βρεφοκομίας 

Οι προβλεπόμενες από το προηγούμενο άρθρο υπηρεσίες 
υποδιαιρούνται στα παρακάτω γραφεία: 

Α) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γραφείο Διαχειριστή. 

β) Γ ραφείο Μαγειρείου και καθαριότητας. 

Β) ΤΜΗΜΑ ΒΡΕΦΟΚΟΜΙΑΣ 
α) Γ ραφείο Προϊσταμένου, -ης. 

β) Γ ραφείο Βρεφοκόμων - Παιδαγωγικών δραστηριοτήτων και 
εργασιών. 

Η οργανική σύνθεση και διαβάθμιση των θέσεων του τακτικού 
προσωπικού ορίζεται ως ακολούθως, σύμφωνα με κλάδους, 
βαθμούς και ειδικότητες. 

Α. ΜΟΝΙΜΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ 16 Νηπιαγωγών 
Θέσεις: Τρεις (3) με βαθμό Δ - Α 

2) ΚΑΤΗΓΟΡΙΑΤΕ 

α) Κλάδος ΤΕ 9 βρεφοκόμων 
Θέσεις δύο (2) με βαθμό Δ - Α 

Οι δύο (2) θέσεις του κλάδου ΠΕ 16 Νηπιαγωγών οι οποίες θα 
καλυφθούν με μετάταξη μέχρι την έξοδό τους από την υπηρεσία 
και προσωπικό που υπηρετούσε στον Κρατικό Παιδικό Σταθμό 
Κολινδρού και μεταβιβάστηκε με την απόφαση Δ.Σ. η οποία 
εγκρίθηκε με την αριθ. 3454/22-5-1998 απόφαση του Γενικού 
Γ ραμματέα Περιφέρειας Κεντρικής Μακεδονίας. 

Δύο (2) θέσεις του κλάδου ΤΕ 9 Βρεφοκόμων δεσμεύονται και 
δεν θα καλυφθούν εάν προηγουμένως δεν κενωθούν οι αντίστοι¬ 
χες θέσεις του κλάδου ΤΕ 16 Νηπιαγωγών. 

β) Κλάδος ΤΕ 7 Διοικητικού - Λογιστικού θέση μία (1) με βαθμό 
Δ-Α 

3) ΚΑΤΗΓΟΡΙΑΣ ΥΕ 

α) Κλάδος ΥΕ 14 βοηθητικού προσωπικού μαγειρείου θέση μία 
(1) με βαθμό Ε - Β. 

β) Κλάδος ΥΕ 16 προσωπικού καθαριότητας - βοηθητικών ερ¬ 
γασιών θέσεις δύο (2) με βαθμό Ε - Β. 

Η μία (1) θέση ΥΕ 16 προσωπικού καθαριότητας - βοηθητικών 
εργασιών, θα καλυφθεί με μετάταξη από υπάλληλο με σχέση ερ¬ 
γασίας ιδιωτικού δικαίου αορίστου χρόνου Οι ανάγκες σε έκτακτο 
προσωπικό ετησίως υπολογίζονται σε δύο (2) άτομα κατηγορίας 
ΥΕ κλάδου ΥΕ 14 βοηθητικό προσωπικό μαγειρείου και ένα (1) 
άτομο κατηγορίας ΤΕ κλάδου ΤΕ 9 βρεφοκόμων. Συνολικά τρία (3) 
άτομα. 

ΜΕΡΟΣ Β' 

ΔΙΑΒΑΘΜΙΣΗ ΘΕΣΕΩΝ 
ΜΟΝΙΜΟΥ ΠΡΟΣΩΠΙΚΟΥ 

Άρθρο 3ο 

Όλες οι θέσεις μόνιμου προσωπικού κατηγορίας ΠΕ, ΤΕ και ΔΕ 
διαβαθμίζονται απότονΔ (εισαγωγικό) έωςτονΑ (ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον Ε (εισα¬ 
γωγικό) έως τον 8 (ανώτατο) βαθμό (άρθρο 34 Ν- 2190/94). 

ΜΕΡΟΣ Γ' 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Άρθρο 4ο 

Ως προϊστάμενος της οργανικής μονάδας του παιδικού σταθ¬ 
μού θα επιλέγεται και θα τοποθετείται, σύμφωνα με τις διατάξεις 
του άρθρου 36 του Ν. 2190/94 υπάλληλος από τις παρακάτω κα¬ 
τηγορίες και κλάδους: 

ΚΛΑΔΟΥ ΠΕ 16 Νηπιαγωγών ή 

ΚΛΑΔΟΥ ΤΕ 9 Βρεφοκόμων. 

Για την αναπλήρωση του προϊσταμένου που απουσιάζει ή κω¬ 
λύεται, εφαρμόζονται οι διατάξεις του άρθρου 13 του Ν. 1586/86 
όπως έχουν τροποποιηθεί με το άρθρο 36 του Ν. 2190/94 

ΜΕΡΟΣ Δ' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ 
ΤΟΥ ΠΑΙΔΙΚΟΥ ΣΤΑΘΜΟΥ 

Άρθρο 5ο 

Της υπηρεσίας του Παιδικού Σταθμού ανώτατα συλλογικό όρ¬ 
γανο διοίκησης είναιτο Δ. Σ. του Σταθμού και εκπροσωπείται από 
τον Πρόεδρο. 

Το Δ. Σ. διοικεί τον παιδικό σταθμό, ο προϊστάμενος τον διευ¬ 
θύνει, το δε προσωπικό που υπηρετεί ενεργεί σύμφωνα με τις 
εντολές και οδηγίες της ιεραρχίας και όπως οι σχετικοί Νόμοι, 
Διατάγματα, Υπουργικές Αποφάσεις, Εγκύκλιοι κ.λ.π. ορίζουν. 

ΜΕΡΟΣ Ε' 

ΕΙΔΙΚΑ ΚΑΘΗΚΟΝΤΑ ΚΑΙ 
ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Άρθρο 6ο 

Ο Προϊστάμενος του Παιδικού Σταθμού: 

1. Προΐσταται μετάτον Πρόεδρο όλου του προσωπικού καιτης 
υπηρεσίας εν γένει την οποία συντονίζει, διευθύνει και εποπτεύ¬ 
ει για την εύρυθμη λειτουργία της. Σε περίπτωση απουσίας του 
αναπληρώνεται από τον νόμιμο αναπληρωτή του. 

2. Τοποθετείτο εκπαιδευτικό προσωπικό σύμφωνα με τις ανά¬ 
γκες του εκπαιδευτικού προγράμματος του Σταθμού και κατανέ¬ 
μει το λοιπό προσωπικό σύμφωνα με τις ανάγκες της υπηρεσίας. 

3. Καθοδηγείτο προσωπικά επί διάφορων θεμάτων υπηρεσια¬ 
κής φύσης και ελέγχει τις ενέργειες και τη νόμιμη εκτέλεση των 
καθηκόντων του. 

4. Παραλαμβάνει, αποσφραγίζει (εκτός από εκείνη που απευ¬ 
θύνεται στον Πρόεδρο με την ένδειξη «προσωπικό») και χαρα¬ 
κτηρίζει την αλληλογραφία που απευθύνεται στο Σταθμό, τη θέ¬ 
τει δε πάντα υπόψη του Προέδρου. 

5. Παρακολουθεί τη νομοθεσία και νομολογία που ενδιαφέρει 
τον Σταθμό και ενημερώνει σχετικά την Υπηρεσία. 

6. Ενημερώνει τον Πρόεδρο επί θεμάτων που αφορούν τη λει¬ 
τουργία της υπηρεσίας και επί των γενικών θεμάτων που ενδια¬ 
φέρουν τον Σταθμό και τα μέλη του. 

7. Παραβρίσκεται στις συνεδριάσεις του Δ. Σ. και ενημερώνει το 
Σώμα σχετικά με τις διατάξεις που ισχύουν επίτων συζητούμενων θε¬ 
μάτων και παρέχει πληροφορίες όταν ζητηθούν από τον Πρόεδρο. 

8. Εποπτεύει τη σύννομη διατύπωση των αποφάσεων του Δ.Σ. 
και μεθοδεύει και παρακολουθεί την εκτέλεση τους. 

9. Τηρείτο αρχείο του Σταθμού. 

10. Ασκεί καθήκοντα διαχειριστή σε περίπτωση που δεν πα- 


ρευρίσκεται ο υπεύθυνος υπάλληλος των Νομικών Προσώπων 
του Δήμου. 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
Άρθρο 7ο 

Το προσωπικό του Νομικού Προσώπου είναι υποχρεωμένο να 
συμβάλλει με όλες του τις δυνάμεις στην εύρυθμη λειτουργία 
του, να καλλιεργεί και να αναπτύσσει περαιτέρω τις γνώσεις του 
παρακολουθώντας τις επιστημονικές εξελίξεις στον τομέα του, 
να φροντίζει για την ψυχαγωγία και διαπαιδαγώγηση των φιλο¬ 
ξενούμενων παιδιών, να συνεργάζεται με τις οικογένειες όταν 
υπάρχει ανάγκη βελτίωσης της συμπεριφοράς των παιδιών και 
να αφιερώνει στα καθήκοντα που του αναθέτουν όλες τις δυνά¬ 
μεις και δραστηριότητες ασκώντας αυτά ευσυνείδητα. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Άρθρο 8ο 

Τα καθήκοντα του προσωπικού του Νομικού προσώπου προσ¬ 
διορίζονται σε γενικές γραμμές παραπάνω με τον οργανισμό 
εσωτερικής υπηρεσίας (Ο.Ε.Υ.). Ειδικότερα για κάθε κατηγορία 
προσωπικού ισχύουν τα παρακάτω: 

1. ΠΑΙΔΑΓΩΓΙΚΟ ΠΡΟΣΩΠΙΚΟ 

α) Φροντίζει για τη σωστή ψυχοσωματική υγεία και ψυχοκινητι¬ 
κή εξέλιξη των παιδιών με εξατομίκευση του ημερήσιου προ¬ 
γράμματος ανάλογα με την ηλικία και τις ανάγκες τους. Απασχο¬ 
λείτο παιδιά σύμφωνα με το ημερήσιο πρόγραμμα απασχόλησης. 

β) Εισηγείται στο Δ. Σ. τις ανάγκες εφοδιασμού του Σταθμού με 
εκπαιδευτικά, ψυχαγωγικά κ.λ.π, είδη (βιβλία, παιχνίδια, είδη κα¬ 
θαριότητας κ.λ.π.). 

γ) Συντάσσει και εφαρμόζει το εκπαιδευτικό πρόγραμμα που ακο¬ 
λουθεί ο Σταθμός, σύμφωνα με τα ισχύοντα για ανάλογες ηλικίες 
παιδιών εκπαιδευτικά προγράμματα του Υπουργείου Παιδείας. 

δ) Βοηθά τα φιλοξενούμενα παιδιά για την ικανοποίηση των 
ατομικών τους αναγκών. Παρακολουθεί τη διατροφή και καθα¬ 
ριότητα, ενθαρρύνοντας την αυτοεξυπηρέτησή τους. 

ε) Ενημερώνειτους αρμοδίους καιτον Παιδίατρο για κάθε ύπο¬ 
πτο σχετικά με την υγεία τους περιστατικό. 

στ) Τηρεί βιβλίο παρουσίας των παιδιών και ενημερώνει αρμο- 
δίως για τις καθυστερήσεις παιδιών στην προσέλευση είτε στις 
απουσίες τους. 

ζ) Λόγω της άμεσης επαφής του με τα παιδιά προσφέρει σ’ αυ¬ 
τά με υπομονή και στοργή όλες τις δυνατότητες και προϋποθέ¬ 
σεις για να αναπτύξουν την προσωπικότητα τους, επιδιώκοντας 
συνεχώς να δημιουργήσουν ικανότητες συγκέντρωσης, αυτε¬ 
νέργειας, εμπιστοσύνης στον εαυτό τους και να αναπτύξουν τις 
προσωπικές τους δυνατότητες. Σε καμιά περίπτωση και για οποι- 
ονδήποτε λόγο δεν επιτρέπεται η κακή μεταχείριση των παιδιών 
(εκφοβισμός, σωματική ποινή κ.λ.π.). 

2. Ο ΔΙΑΧΕΙΡΙΣΤΗΣ ΤΟΥ ΝΟΜΙΚΟΥ ΠΡΟΣΩΠΟΥ 

α) Είναι υπεύθυνος για την προμήθεια και τον έγκαιρο εφοδια¬ 
σμό του Σταθμού μετά αναγκαίατρόφιμα και λοιπά υλικά, για την 
καλή φύλαξη, συντήρηση και διάθεσή τους, καθώς και για την 
λοιπή εν γένει περιουσία του Σταθμού, σύμφωνα με τις εκάστοτε 
αποφάσεις τους Διοικητικού Συμβουλίου. 

β) Συντάσσει τις μισθοδοτικές καταστάσεις του προσωπικού 
του Σταθμού και υπολογίζει με βάση τις ισχύουσες νομοθεσίες 
τυχόν πρόσθετες αμοιβές (υπερωρίες κ.λ.π.) που προκύπτουν. 

γ) Τηρεί όλα τα βιβλία διαχείρισης στα οποία καταχωρεί όλες 
τις από το νόμο απαιτούμενες εγγραφές. 

δ) Πραγματοποιεί τις πληρωμές και εισπράξεις του Νομικού 
Προσώπου. Για τις πληρωμές συνυπογράφει με τον Πρόεδρο 
του Δ.Σ. ή τον Προϊστάμενο του Νομικού Προσώπου τις απαραί¬ 
τητες επιταγές ή πληρώνει με μετρητά, εφόσον δεν εκδίδεται 
επιταγή, λαμβάνοντας σχετική απόδειξη από τον δικαιούχο. Είναι 
υπεύθυνος για την έγκαιρη απόδοση των γενόμενων κρατήσεων 
για φόρους ή ασφαλιστικές εισφορές, 
ε) Είναι υπεύθυνος για την τήρηση γενικά των λογαριασμών 

του Νομικού Προσώπου, τη συγκέντρωση των παραστατικών 
στοιχείων της διαχείρισης και τη φύλαξη και ταξινόμηση όλων 
των δικαιολογητικών εισπράξεων και πληρωμών έτσι ώστε να εί¬ 
ναι ευχερής ο έλεγχος της διαχείρισης σε οποιοδήποτε χρόνο. 

στ) Συνεργάζεται με τον Προϊστάμενο του Νομικού Προσώπου 
για την κατάρτιση του προϋπολογισμού, του απολογισμού και του 
ισολογισμού του Νομικού Προσώπου, εισηγούμενοςεγκαίρωςτυ- 
χόν αναμόρφωσή του, όταν οι ανάγκες του Σταθμού το απαιτούν. 

ζ) Είναι υπεύθυνος για την περιουσία του Σταθμού, την απογραφή 
της οποίας πραγματοποιεί κάθε χρόνο μαζί με τον Π ροϊστάμενο. 

η) Εισηγείται στο Δ. Σ. την καταστροφή ή διαγραφή περιου¬ 
σιακών στοιχείων από τα βιβλία. 

θ) Εκτελεί κάθε άλλη εργασία διοίκησης και διαχείρισης που 
του ανατίθεται. 

ι) Σε περίπτωση που δεν καλυφθεί η θέση του διαχειριστή ως 
διαχειριστής του Παιδικού Σταθμού ορίζεται ο υπεύθυνος υπάλ¬ 
ληλος Νομικών Προσώπων του Δήμου. 

3. ΒΟΗΘΗΤΙΚΟ ΠΡΟΣΩΠΙΚΟ ΜΑΓΕΙΡΕΙΟΥ 

α) Είναι υπεύθυνο για το μαγειρείο και την επιμελημένη Παρα¬ 
σκευή του φαγητού, σύμφωνα με το διαιτολόγιο. Επιμελείται ιδι¬ 
αιτέρως για την τήρηση όλων των όρων υγιεινής στους χώρους 
παρασκευής φαγητού, εισηγούμενη κάθε σχετικό μέτρο. 

β) Παραλαμβάνει καθημερινά από το διαχειριστή βάση υπηρε¬ 
σιακού σημειώματος την αναγκαία ποσότητα υλικών για το ημερή¬ 
σιο φαγητό με βάση το διαιτολόγιο και υπογράφειτο σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και φρο¬ 
ντίζει για την καλή κατάσταση τους ευθυνόμενο για κάθε απώ¬ 
λεια ή αδικαιολόγητη καταστροφή 
δ) Συντάσσει μαζί με τον προϊστάμενο το εβδομαδιαίο πρό¬ 
γραμμα σίτισης των παιδιών (διαιτολόγιο), το οποίο και υλοποιεί 
μετά την έγκρισή του από το Δ. Σ. 

ε) Προτείνει τη λήψη κάθε μέτρου που θεωρεί απαραίτητο για 
την καλή λειτουργία του μαγειρείου. 

4. ΤΟ ΠΡΟΣΩΠΙΚΟ ΚΑΘΑΡΙΟΤΗΤΑΣ - ΒΟΗΘΗΤΙΚΩΝ ΕΡ¬ 
ΓΑΣΙΩΝ 

α) Εκτελείτις εργασίες καθαριότητας των εσωτερικών και εξω¬ 
τερικών χώρων του Σταθμού. 

β) Χρησιμοποιεί υλικά καθαριότητας που παραλαμβάνει από 
τον Διαχειριστή με υπηρεσιακό σημείωμα. 

γ) Φροντίζει για τη διανομή του φαγητού και τη συγκέντρωση 
και καθαριότητα των ειδών εστίασης. 

δ) Σε περίπτωση που δεν υπηρετεί στο Νομικό Πρόσωπο βοη¬ 
θός μάγειρα ή αυτός απουσιάζει φροντίζει για την προετοιμασία 
και διανομή του φαγητού, όπως και για την συγκέντρωση και κα¬ 
θαριότητα των ειδών εστίασης. 

ε) Εκτελεί, κάθε άλλη υπηρεσία που του ανατίθεται από την διεύ¬ 
θυνση και έχει σχέση μετην καλή λειτουργία του Νομικού Προσώπου. 

ΕΙΔΙΚΑ ΚΑΘΗΚΟΝΤΑ ΚΑΙ 
ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Άρθρο 9ο 

1. Οι ώρες προσέλευσης και αποχώρησης του προσωπικού του 
Νομικού Προσώπου καθορίζονται με απόφαση του Διοικητικού 
Συμβολαίου, μετά από εισήγηση του Προϊσταμένου, ανάλογα με 
το ωράριο εργασίας και τις ώρες του λειτουργίας του Σταθμού. 

2. Απαγορεύεται η απομάκρυνση του προσωπικού από τον Σταθ¬ 
μό κατά τις εργάσιμες ώρες. Εφόσον συντρέχουν ιδιαίτερα σοβα¬ 
ροί προσωπικοί ή υπηρεσιακοί λόγοι, επιτρέπεται ολιγόωρη απο¬ 
μάκρυνση του υπαλλήλου, μετά από ειδική άδεια του Προϊσταμέ¬ 
νου ή σε εξαιρετικές περιπτώσεις του υπευθύνου του Σταθμού. 

3. Το προσωπικό δικαιούται διατροφής απότο ίδιο φαγητό που πα¬ 
ρασκευάζεται για τα παιδιά, Η διατροφή αυτή δεν θεωρείται έμμεση 
μισθολογική παροχή προς το προσωπικό, αλλά αποβλέπει στην εξυ¬ 
πηρέτηση της ομαλής λειτουργίας του Σταθμού. Κατά συνέπεια δεν 
επιτρέπεται η χορήγηση στο προσωπικό φαγητού σε χρήμα ή σε εί¬ 
δος ή η χωριστή Παρασκευή φαγητού για το προσωπικό. 

4. Στο βοηθητικό προσωπικό των σταθμών όπως και στο προ¬ 
σωπικό κουζίνας χορηγούνται προβλεπόμενα απ' την ισχύουσα 
νομοθεσία είδηιματισμού. 


Άρθρο 10ο 

Για ότι δεν προβλέπεται στον παρόντα οργανισμό ισχύουν οι 
εκάστοτε κείμενες διατάξεις. 

Ακροτελεύτιο Άρθρο 

Η κάλυψη της δαπάνης μισθοδοσίας του προσωπικού που θα 
μεταταχθεί και των λειτουργικών εξόδων θα γίνει βάσει της προ¬ 
γραμματικής σύμβασης από το Υπουργείο Υγείας και Πρόνοιας 
από επιχορήγηση από τρν προϋπολογισμό του Δήμου και από 
έκτακτα έσοδα (δωρεές, κληροδοτήματα, έσοδα από την περι- 
ουσίατου κτλ.) Η δαπάνη μισθοδοσίας υπολογίζεται συνολικά σε 
30.000.000 δρχ,και θα βαρύνει διαφόρους Κ.Α. του προϋπολογι¬ 
σμού του Νομικού Προσώπου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κατερίνη, 6 Ιουλίου 2000 
Με εντολή Γ εν. Γ ραμ. Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 


Αριθ. 6193 (4) 

Έγκριση Ο.Ε.Υ του Ν.Π. «Δημοτικός Παιδικός Σταθμός» Δήμου 
Λιτοχώρου Ν.Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 12τουΝ. 1188/1981 «Κώδικας Δημοτικών & Κοι¬ 
νοτικών Υπαλλήλων», 

β) του άρθρου 8 παρ 5 του Ν. 2307/95, προσαρμογή νομοθε¬ 
σίας του ΥΠ.ΕΣ.Δ.Δ & Α., στις διατάξεις για τη Νομαρχ. Αυτ/ση & 
άλλες διατάξεις, 

γ) του Ν. 2503/1997, «Διοίκηση - Οργάνωση, Στελέχωση της 
Περιφέρειας, ρύθμιση θεμάτων για την Τοπική Αυτ/ση και άλλες 
διατάξεις, 

δ) του άρθρου 27του Ν. 2081/92 «προσθήκη άρθρου 29Αστον 
Ν. 1558/85. 

2. Την αριθ 12704/24-10-1995 απόφαση μας, περί «Σύστασης 
Νομικού Προσώπου στο Δήμο Λιτόχωρου μετην επωνυμία «Δη¬ 
μοτικός Παιδικός Σταθμός, Λιτόχωρου». 

3. Την αριθ. 01/2000 απόφαση του Δ/κού Συμβουλίου του ανω¬ 
τέρω Νομικού Προσώπου «περί ψήφισης του Ο.Ε.Υ.». 

4. Την αριθ. 16/2000 απόφαση του Δημ. Συμβουλίου του Δήμου 
Λιτόχωρου για έκφραση γνώμης. 

5. Την αριθ. 08/2000 (αριθ. πρακτικού 01/2000) γνωμοδότηση 
του Υπηρεσιακού Συμβουλίου . 

6. Την αριθ. 1308/13-05-1998 απόφαση του Γ ενικού Γ ραμματέα 
Περιφέρειας Κεντρικής Μακεδονίας «περί μεταβίβασης του δι¬ 
καιώματος υπογραφής», αποφασίζουμε: 

Εγκρίνουμε την αριθ. 01/2000 απόφαση του Δ/κού Συμβουλίου 
του Ν.Π. με την επωνυμία «Δημοτικός Παιδικός Σταθμός Λιτόχω¬ 
ρου» μετην οποία ψηφίζεται ο Οργανισμός Εσωτερικής Υπηρε¬ 
σίας, που έχει ως εξής: 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ. 

ΑΡΘΡΟ 1 

Η υπηρεσία του παιδικού σταθμού είναι ενιαία και αποτελεί ένα 
και μοναδικό αυτοτελές τμήμα. 

Το τμήμα είναι δυναμικότητας 70 νηπίων, ηλικίας από 2Υ2 ετών 
μέχριτην υποχρεωτική απότο νόμο εγγραφή του παιδιού στο Δη¬ 
μοτικό Σχολείο. 

Το τμήμα για την καλύτερη λειτουργία του σταθμού αποτελεί- 
ται από τα παρακάτω μη αυτοτελή τμήματα τάξεις: 

- Νηπιακό τμήμα δυναμικότητας 20 νηπίων , ηλικίας από 2'/2 
ετών μέχρι 3'/2 ετών. 

- Νηπιακό τμήμα δυναμικότητας 25 νηπίων, ηλικίας από 3Υζ 
ετών μέχρι 414 ετών και 

- Νηπιακό τμήμα δυναμικότητας 25 νηπίων, ηλικίας από 414 ετών 
μέχριτην υποχρεωτική εγγραφή του παιδιού στο Δημοτικό Σχολείο. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ 
ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΟΥ 

ΑΡΘΡΟ 2ο 

Η όλη υπηρεσία του Δημοτικού Παιδικού Σταθμού θα συγκρο¬ 
τείται από δύο μη αυτοτελή τμήματα: 
α) Διοικητικών και Οικονομικών Υπηρεσιών, 
β) Βρεφοκομίας. 

Οι προβλεπόμενες από το προηγούμενο άρθρο υπηρεσίες 
υποδιαιρούνται στα παρακάτω γραφεία: 

Α) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γραφείο Διαχειριστή. 

β) Γ ραφείο Μαγειρείου και καθαριότητας, 

Β) ΤΜΗΜΑ ΒΡΕΦΟΚΟΜΙΑΣ 
α) Γ ραφείο Προϊσταμένου, -ης 

β) Γραφείο Βρεφοκόμων-Παιδαγωγικών δραστηριοτήτων και 
εργασιών. 

Η οργανική σύνθεση και διαβάθμιση των θέσεων του τακτικού 
προσωπικού ορίζεται ως ακολούθως, σύμφωνα με κλάδους, 
βαθμούς και ειδικότητες. 

Α. ΜΟΝΙΜΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ 16 ΝΗΠΙΑΓΩΓΩΝ 
Θέσεις: Μία (1) με βαθμό Δ-Α (Κατέχεται) 

2) ΚΑΤΗΓΟΡΙΑΤΕ 
Κλάδος ΤΕ 9 Βρεφοκόμων 

Θέσεις δύο (2) με βαθμό Δ-Α (Κατέχονται) 

3) ΚΑΤΗΓΟΡΙΑ ΔΕ 

Κλάδος ΔΕ 32 Μαγείρων μία (1) κενή θέση με βαθμό Δ-Α (Κενή) 

4) ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ). 
ΚΛΑΔΟΣ Υ.Ε. 14 Βοηθητικού προσωπικού μαγειρείου θέσεις 

υπαλλήλων μια (1) (Κατέχεται). 

ΚΛΑΔΟΣ Υ.Ε. 16 Προσωπικό Καθαριότητας - Βοηθητικών Ερ¬ 
γασιών θέσεις υπαλλήλων δύο (2) (Κατέχονται) με βαθμό Ε-Β 

ΜΕΡΟΣ Γ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

ΑΡΘΡΟ 3 

Όλες οι θέσεις μόνιμου προσωπικού κατηγορίας Π.Ε., Τ.Ε. καιΔ.Ε. 
διαβαθμίζονται από τον Δ' (εισαγωγικό) έως τον Α' (ανώτατο) βαθμό. 

Όλες οι θέσεις κατηγορίας Υ.Ε. διαβαθμίζονται από τον Ε' (ει¬ 
σαγωγικό ) έως τον Β’ (ανώτατο) βαθμό (άρθρο 34 Ν. 2190/94). 

ΜΕΡΟΣ Δ' 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

ΑΡΘΡΟ 4 

Ως προϊστάμενος της οργανικής μονάδας του παιδικού σταθ¬ 
μού θα επιλέγεται και θα τοποθετείται, σύμφωνα με τις διατάξεις 
του άρθρου 36 του Ν. 2190/94 υπάλληλος από τις παρακάτω κα¬ 
τηγορίες και κλάδος: 

ΚΛΑΔΟΥ Π.Ε. 16 Νηπιαγωγώνή 
ΚΛΑΔΟΥ Τ Ε. 9 Βρεφονηπιοκόμων. 

Για την αναπλήρωση του προϊσταμένου που απουσιάζει η κω¬ 
λύεται, εφαρμόζονται οι διατάξεις του άρθρου 13τουΝ. 1586/86 
όπως έχουν τροποποιηθεί με το άρθρο 36 του Ν. 2190/94. 

ΜΕΡΟΣ Ε' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ 

ΤΟΥ ΠΑΙΔΙΚΟΥ ΣΤΑΘΜΟΥ 

ΑΡΘΡΟ 5 

Της υπηρεσίας του παιδικού σταθμού ανώτατο συλλογικό όρ¬ 


γανο διοίκησης είναι το Δ. Σ. του σταθμού και εκπροσωπείται δια 
του Προέδρου. 

Το Δ.Σ. διοικεί τον παιδικό σταθμό, ο προϊστάμενος τον διευ¬ 
θύνει, το δε προσωπικό που υπηρετεί ενεργεί σύμφωνα με τις 
εντολές και οδηγίες της ιεραρχίας και όπως οι σχετικοί Νόμοι, 
Διατάγματα, Υπουργικές Αποφάσεις, Εγκύκλιοι κ.λ.π. ορίζουν. 

ΜΕΡΟΣ ΣΤ' 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

ΑΡΘΡΟ 6. 

Ο Προϊστάμενος του Παιδικού Σταθμού: 

1. Προΐσταται μετά τον Πρόεδρο όλου του προσωπικού και της 
υπηρεσίας εν γένει την οποία συντονίζει, διευθύνει και εποπτεύ¬ 
ει για την εύρυθμη λειτουργία της. Σε περίπτωση απουσίας του 
αναπληρώνεται από τον νόμιμο αναπληρωτή του. 

2. Τοποθετείτο εκπαιδευτικό προσωπικό σύμφωνα με τις ανά¬ 
γκες του εκπαιδευτικού προγράμματος του σταθμού και κατανέ¬ 
μει το λοιπό προσωπικό σύμφωνα με τις ανάγκες της υπηρεσίας. 

3. Καθοδηγείτο προσωπικό επί διαφόρων θεμάτων υπηρεσια¬ 
κής φύσης και ελέγχει τις ενέργειες και τη νόμιμη εκτέλεση των 
καθηκόντων του. 

4. Παραλαμβάνει, αποσφραγίζει (εκτός από εκείνη που απευ- 
θύνετα στον Πρόεδρο με την ένδειξη «προσωπικό» ) και χαρα- 
κτηρίζειτην αλληλογραφία που απευθύνεται στο σταθμό, την θέ¬ 
τει δε πάντα υπόψη του Προέδρου. 

5. Παρακολουθεί την νομοθεσία και νομολογία που ενδιαφέρει 
τον σταθμό και ενημερώνει σχετικά την υπηρεσία. 

6. Ενημερώνει τον Πρόεδρο επί θεμάτων που αφορούν την λει¬ 
τουργία της υπηρεσίας και επί των γενικών θεμάτων που ενδια¬ 
φέρουν τον σταθμό και τα μέλη του. 

7. Παραβρίσκεται στις συνεδριάσεις του Δ.Σ. και ενημερώνει 
το Σώμα σχετικά με τις διατάξεις που ισχύουν επί των συζητού- 
μενων θεμάτων και παρέχει πληροφορίες όταν ζητηθούν από τον 
Πρόεδρο. 

8. Εποπτεύει την σύννομη διατύπωση των αποφάσεων του Δ. 
Σ. και μεθοδεύει και παρακολουθεί την εκτέλεση τους. 

9. Τηρείτο αρχείο του οταθμού. 

10. Ασκεί καθήκοντα διαχειριστή, σε περίπτωση που δεν έχει 
οριστεί άλλος υπάλληλος. 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
ΑΡΘΡΟ 7. 

Το προσωπικό του νομικού προσώπου είναι υποχρεωμένο να 
συμβάλλει με όλες του τις δυνάμεις στην εύρυθμη λειτουργία 
του, να καλλιεργεί και να αναπτύσσει περαιτέρω τις γνώσεις του 
παρακολουθώντας τις επιστημονικές εξελίξεις στον τομέα του, 
να φροντίζει για την ψυχαγωγία και διαπαιδαγώγηση των φιλο- 
ξενουμένων παιδιών, να ενημερώνει για την πρόοδο και την δια¬ 
γωγή τωνπαιδιώντις οικογένειες τους, να συνεργάζεται μετις οι¬ 
κογένειες όταν υπάρχει ανάγκη βελτίωσης της συμπεριφοράς 
των παιδιών και να αφιερώνει στα καθήκοντα που του αναθέτουν 
όλες τις δυνάμεις και δραστηριότητας ασκώντας αυτά ευσυνεί¬ 
δητα. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΑΡΘΡΟ 8. 

Τα καθήκοντα του προσωπικού του Νομικού προσώπου προσ¬ 
διορίζονται σε γενικές γραμμές παραπάνω με τον οργανισμό 
εσωτερικής υπηρεσίας (Ο.Ε.Υ.). Ειδικότερα για κάθε κατηγορία 
προσωπικού ισχύουν τα παρακάτω: 

1. Παιδαγωγικό Προσωπικό: 

α) Φροντίζει για τη σωστή ψυχοσωματική υγεία και ψυχοκινητική 
εξέλιξη τωνπαιδιών με εξατομίκευση του ημερήσιου προγράμματος 
ανάλογα με την ηλικία και τις ανάγκες τους. 

Απασχολεί τα παιδιά σύμφωνα με το ημερήσιο πρόγραμμα 
απασχόλησης. 

β) Εισηγείται στο Δ.Σ. τις ανάγκες εφοδιασμού του σταθμού με 

εκπαιδευτικά, ψυχαγωγικά κλπ είδη (βιβλία, παιχνίδια, είδη κα¬ 
θαριότητας κλπ.). 

γ) Συντάσσει και εφαρμόζει το εκπαιδευτικό πρόγραμμα που ακο¬ 
λουθεί ο σταθμός, σύμφωνα με τα ισχύοντα για ανάλογες ηλικίες 
παιδιών εκπαιδευτικά προγράμματα του Υπουργείου Παιδείας. 

δ) Βοηθά τα φιλοξενούμενα παιδιά για την ικανοποίηση των 
ατομικών τους αναγκών. Παρακολουθεί την διατροφή και καθα¬ 
ριότητα, ενθαρρύνοντας την αυτοεξυπηρέτηση τους. 

ε) Ενημερώνειτους αρμοδίους καιτον Παιδίατρο για κάθε ύπο¬ 
πτο σχετικά με την υγεία τους περιστατικό. 

στ) Τηρεί βιβλίο παρουσίας των παιδιών και ενημερώνει αρμο- 
δίως για τις καθυστερήσεις παιδιών στην προσέλευση είτε τις 
απουσίες τους. 

ζ) Λόγω της άμεσης επαφής του με τα παιδιά προσφέρει σ’ αυ¬ 
τά με υπομονή και στοργή όλες τις δυνατότητες και προϋποθέ¬ 
σεις για να αναπτύξουν την προσωπικότητα τους, επιδιώκοντας 
συνεχώς να δημιουργήσουν ικανότητες συγκέντρωσης, αυτε¬ 
νέργειας, εμπιστοσύνης στον εαυτό τους και να αναπτύξουν τις 
προσωπικές τους δυνατότητες. Σε καμία περίπτωση και για οποι¬ 
αδήποτε λόγω δεν επιτρέπεται η κακή μεταχείριση των παιδιών 
(εκφοβισμός, σωματική ποινή κλπ.). 

2) Ο Διαχειριστής του νομικού προσώπου, 
α. Είναι υπεύθυνος για την προμήθεια και τον έγκαιρο του 
σταθμού με τα αναγκαία τρόφιμα και λοιπά υλικά, για την καλή 
φύλαξη, συντήρηση και διάθεση τους, καθώς και γιατην λοιπή εν 
γένει περιουσία του σταθμού, σύμφωνα με τις εκάστοτε αποφά¬ 
σεις του διοικητικού συμβουλίου. 

β. Συντάσσει τις μισθοδοτικές καταστάσεις του Προσωπικού 
του σταθμού και υπολογίζει με βάση τις ισχύουσες νομοθεσίες 
τυχόν πρόσθετες αμοιβές( υπερωρίες κλπ.) που προκύπτουν. 

γ. Τηρεί όλα τα βιβλία διαχείρισης στα οποία καταχωρεί όλες 
τις από το νόμο απαιτούμενες εγγραφές. 

δ. Πραγματοποιεί τις πληρωμές και εισπράξεις του νομικού 
προσώπου. Γιατις πληρωμές συνυπογράφει μετονπρόεδροτου 
Δ.Σ. ή τον Προϊστάμενο του νομικού προσώπου τις απαραίτητες 
επιταγές ή πληρώνει με μετρητά, εφόσον δεν εκδίδεται επιταγή, 
λαμβάνοντας σχετική απόδειξη από τον δικαιούχο. Είναι υπεύ¬ 
θυνος για την έγκαιρη απόδοση των γενομένων κρατήσεων για 
φόβους ή ασφαλιστικές εισφορές. 

ε. Είναι υπεύθυνος για την τήρηση γενικά των λογαριασμών 
του νομικού προσώπου τη συγκέντρωση των παραστατικών 
στοιχείων της διαχείρισης και την φύλαξη και ταξινόμηση όλων 
των δικαιολογητικών εισπράξεων και πληρωμών έτσι ώστε να εί¬ 
ναι ευχερής ο έλεγχος της διαχείρισης σε οποιοδήποτε χρόνο. 

στ. Συνεργάζεται με τον Προϊστάμενο του νομικού προσώπου 
για την κατάρτιση του προϋπολογισμού του απολογισμού και του 
ισολογισμού, του νομικού προσώπου, εισηγούμενος εγκαίρως τυ¬ 
χόν αναμόρφωση του, όταν οι ανάγκες του σταθμού το απαιτούν. 

ζ. Είναι υπεύθυνος για την περιουσία του σταθμού, την απο- 
γραφή της οποίας πραγματοποιεί κάθε χρόνο μαζί με τον προϊ¬ 
στάμενο. 

η) Εισηγείται στο Δ.Σ. την καταστροφή ή διαγραφή περιουσια¬ 
κών στοιχείων από τα βιβλία. 

θ) Εκτελεί κάθε άλλη εργασία διοίκησης και διαχείρισης που 
του ανατίθεται. 

ι) Όταν στο σταθμό δεν υπηρετεί διαχειριστής τα καθήκοντα 
του εκτελεί ο Προϊστάμενος με την βοήθεια του παιδαγωγικού 
προσωπικού. 

3. Ο μάγειρας: 

α. Είναι υπεύθυνος για το μαγειρείο και την επιμελημένη πα¬ 
ρασκευή του φαγητού, σύμφωνα με το διαιτολόγιο. Επιμελείται 
ιδιαιτέρως για την τήρηση όλων των όρων υγιεινής στους χώ¬ 
ρους παρασκευής φαγητού, εισηγούμενος κάθε σχετικό μέτρο. 

β. Παραλαμβάνει καθημερινά από το διαχειριστή βάσει υπηρε¬ 
σιακού σημειώματος την αναγκαία ποσότητα υλικών για το ημερή¬ 
σιο φαγητό με βάση το διαιτολόγιο και υπογράφειτο σχετικό δελτίο. 

γ. Τακτοποιείτο μεγειρικά σκεύη και είδη εστίασης και φροντί¬ 
ζει για την καλή κατάσταση τους ευθυνόμενους για κάθε απώ¬ 
λεια ή αδικαιολόγητη καταοτροφή. 


δ. Προτείνει την λήψη κάθε μέτρου που θεωρεί απαραίτητο για 
την καλή λειτουργία του μαγειρείου. 

4. Το Βοηθητικό Προσωπικό Μαγειρείου: 

Α. Όταν στο σταθμό δεν υπηρετεί μάγειρας: 
α. Είναι υπεύθυνο για το μαγειρείο και την επιμελημένη Παρα¬ 
σκευή του φαγητού, σύμφωνα με το διαιτολόγιο. Επιμελείται ιδι¬ 
αιτέρως για την τήρηση όλων των ορών υγιεινής στους χώρους 
παρασκευής φαγητού, εισηγούμενη κάθε σχετικό μέτρο. 

β. Παραλαμβάνει καθημερινά από το διαχειριστή βάσει υπηρε¬ 
σιακού σημειώματος την αναγκαία ποσότητα υλικών για το ημερή¬ 
σιο φαγητό με βάση το διαιτολόγιο και υπογράφειτο σχετικό δελτίο. 

γ. Συντάσσει μαζί με τον προϊστάμενο το εβδομαδιαίο πρό¬ 
γραμμα σίτισης των παιδιών (διαιτολόγιο), το οποίο και υλοποιεί 
μετά την έγκριση του από το Δ.Σ. 

ε) Προτείνει την λήψη κάθε μέτρου που θεωρεί απαραίτητο για 
την καλή λειτουργία του μαγειρείου. 

Β. Όταν υπηρετεί μάγειρας βοηθά αυτόν στην εκτέλεση των 
καθηκόντων του. Ακόμη φροντίζει για την διανομή του φαγητού 
την συγκέντρωση και καθαριότητα των ειδών εστίασης, την τάξη 
και καθαριότητα του μαγειρείου. 

5. Το Προσωπικό καθαριότητας -βοηθητικών εργασιών 

α) Εκτελείτις εργασίες καθαριότηταςτων εσωτερικών και εξω¬ 
τερικών χώρων του σταθμού. 

β) Χρησιμοποιεί υλικά καθαριότητας που παραλαμβάνει από 
τον Διαχειριστή με υπηρεσιακό σημείωμα. 

γ) Φροντίζει για την διανομή του φαγητού και την συγκέντρω¬ 
ση και καθαριότητα των ειδών εστίασης. 

δ) Σε περίπτωση που δεν υπηρετεί στο νομικό πρόσωπο βοη¬ 
θός μάγειρα ή αυτός απουσιάζει φροντίζει για την προετοιμασία 
και διανομή του φαγητού, όπως και για την συγκέντρωση και κα¬ 
θαριότητα των ειδών εστίασης. 

ε) Εκτελεί κάθε άλλη υπηρεσία που του ανατίθεται από την διεύ¬ 
θυνση και έχει σχέση με την καλή λειτουργίατου νομικού προσώπου. 

ΕΙΔΙΚΟΙ ΚΑΝΟΝΕΣ ΠΑΤΟ ΠΡΟΣΩΠΙΚΟ 
ΑΡΘΡΟ 9 

1. Οι ώρες προσέλευσης και αποχώρησης του προσωπικού 
του νομικού προσώπου καθορίζονται με απόφαση του Διοικητι¬ 
κού Συμβουλίου, μετά από εισήγηση του προϊσταμένου, ανάλο¬ 
γα μετο ωράριο εργασίας καιτις ώρεςλειτουργίαςτου Σταθμού. 

2. Απαγορεύεται η απομάκρυνση του προσωπικού από τον Σταθ¬ 
μό κατά τις εργάσιμες ώρες. Εφόσον συντρέχουν ιδιαίτεροι σοβα¬ 
ροί προσωπικοί ή υπηρεσιακοί λόγοι, επιτρέπεται ολιγόωρη απο¬ 
μάκρυνση του υπαλλήλου , μετά από ειδική άδεια του Προϊστάμε¬ 
νου ή σε εξαιρετικές περιπτώσεις του υπευθύνου του σταθμού. 

3. Το προσωπικό δικαιούται διατροφής από το ίδιο φαγητό που πα¬ 
ρασκευάζεται για τα παιδιά. Η διατροφή αυτή δεν θεωρείται έμμεση 
μισθολογική παροχή προς το προσωπικό, αλλά αποβλέπει στην εξυ¬ 
πηρέτηση της ομαλής λειτουργίας του σταθμού. Κατά συνέπεια δεν 
επιτρέπεται η χορήγηση στο προσωπικό φαγητού σε χρήμα ή σε εί¬ 
δος ή η χωριστή παρασκευή φαγητού για το προσωπικό. 

4. Στο βοηθητικό προσωπικό των σταθμών όπως και στο προ¬ 
σωπικό κουζίνας χορηγούνται προβλεπόμενα από την ισχύουσα 
νομοθεσία είδη ιματισμού. 

ΑΡΘΡΟ 10. 

Για ότι δεν προβλέπεται στον παρόντα οργανισμό ισχύουν οι 
εκάστοτε κείμενες διατάξεις. 

ΑΡΘΡΟ 11ο 

Από τους όρους της παρούσας απόφασης δημιουργείται σε 
βάρος του προϋπολογισμού του Δημοτικού Παιδικού Σταθμού, 
δαπάνη 25.000.000 δρχ. για το τρέχον έτος και από 30.000.000 
δρχ. για τα επόμενα έτη. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κατερίνη, 6 Ιουλίου 2000 
Με εντολή Γ εν. Γ ραμ. Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




